Molière

Dramaturgh an lenga fransèisa.
Molière (stranòm ëd Jean-Baptiste Poquelin) a l'era nassù a Paris ai 14 ëd gené dël 1622 e l'é mort ambelelì ai 17 ëd fërvé dël 1673.
Fieul d'un rich comersant parisin, dal 1636 al 1642 a l'avìa studià a Paris, peui a l'ha amprendù ël drit a Orléans.
A l'ancamin a l'era anteressasse ëd filosofìa, ma a l'é stàit dzortut passionà ëd teatro.

Butà an përzon pr'ij sò fré, a l'é nen dëscoragiasse, e a l'ha ancaminà a scrive ëd comedie.
Dël 1658 a l'ha tramudà a Paris.

Dij problema ëd famija e ëd salute a l'han rendù malorosa la part final ëd soa vita.

 Euvre prinsipaj 
 L'école des femmes. Butà an sena ai 22 dë dzèmber 1662, a l'é stàita na gran riussìa ëd pùblich. Con cost'euvra Molière a l'ha anandià la gran comedia dle costume e dij caràter.
 Le mariage forcé. Scrivù për le feste reaj dël 1664.
 Tartuffe.
 L'avare.
 Les femmes savantes.
 Le malade imaginaire.
 Le bourgeois gentilhomme. Un rich mërcant borzoà a veul ëdventé gentilòm e a pija 'd lession ëd dansa, dë scherma e ëd lenga.

Moliere
Moliere